คําสั่งกรมบังคับคดีที่ 505/2560เรื่อง การปฏิบัติหน้าที่ของเจ้าพนักงานบังคับคดีในการงดและถอนการบังคับคดี--------------------------------- ตามที่ได้มีการประกาศใช้พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560 นั้น เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ให้ยกเลิกคําสั่งกรมบังคับคดีที่ 454/2548 ลงวันที่ 4 กันยายน 2548 เรื่อง การปฏิบัติ หน้าที่ของเจ้าพนักงานบังคับคดีข้อ ๒ เมื่อเจ้าหนี้ตามคําพิพากษายื่นคําขอตั้งเรื่องบังคับคดีต่อเจ้าพนักงานบังคับคดี ให้เจ้าพนักงาน บังคับคดีดําเนินการทันทีในวันนั้น เว้นแต่มีเหตุขัดข้องอย่างหนึ่งอย่างใดที่ไม่อาจดําเนินการบังคับคดีภายใน วันดังกล่าว ให้เจ้าพนักงานบังคับคดีกําหนดวันเวลานัดกับเจ้าหนี้ตามคําพิพากษาเพื่อดําเนินการบังคับคดี ภายในระยะเวลาไม่เกิน 15 วัน นับแต่วันยื่นคําขอตั้งเรื่องบังคับคดี หรือที่มีวันว่างตรงกัน โดยให้ผู้อํานวยการ สํานักงานบังคับคดีกํากับดูแลการนัดหมายดังกล่าวไม่ให้มีกําหนดเวลานานเกินความจําเป็น ทั้งนี้ โดยพิจารณา ด้วยว่ากําหนดนัดดังกล่าวจะมีผลกระทบหรือเกิดความเสียหายในคดีหรือไม่เพียงใด ในกรณีเจ้าหนี้ตามคําพิพากษาตั้งเรื่องบังคับคดีไว้ แต่ยังไม่ประสงค์บังคับคดี ให้เจ้าพนักงาน บังคับคดีลงนัดไว้ 3 เดือนนับแต่วันทั้งเรื่องบังคับคดี เมื่อครบนัดตามวรรคหนึ่งหรือวรรคสองแล้ว หากเจ้าหนี้ตามคําพิพากษาไม่มาดําเนินการ บังคับคดี โดยไม่แจ้งเหตุขัดข้อง ให้เจ้าพนักงานบังคับคดีหมายนัดเจ้าหนี้ตามคําพิพากษาแถลงความประสงค์ ในการบังคับคดีพร้อมทั้งแจ้งไปด้วยว่าหากไม่มาภายในกําหนดจะถือว่าไม่ประสงค์จะบังคับคดีตามที่ได้ยื่น คําขอไว้ และให้มารับค่าใช้จ่ายคืน มิฉะนั้นเจ้าพนักงานบังคับคดีจะนําส่งเป็นรายได้แผ่นดิน เมื่อครบกําหนดนัด หากเจ้าหนี้ตามคําพิพากษาไม่แถลงความประสงค์ในการบังคับคดีหรือขอรับเงินค่าใช้จ่ายคงเหลือคืน ให้นํา สํานวนลงสารบบส่งเก็บ พร้อมลงนัดไว้ 5 ปี เพื่อนําส่งเงินเป็นรายได้แผ่นดินต่อไปข้อ ๓ ในกรณีเจ้าหนี้ตามคําพิพากษาประสงค์จะของดการบังคับคดีจักต้องนําส่งหนังสือแสดง ความยินยอมของลูกหนี้ตามคําพิพากษาตลอดจนผู้มีส่วนได้เสียในการบังคับคดีต่อเจ้าพนักงานบังคับคดี เพื่อพิจารณาประกอบการของดการบังคับคดี ให้เจ้าพนักงานบังคับคดีงดการบังคับคดีไว้ตามที่เจ้าหนี้ตาม คําพิพากษาแถลง และให้ลงนัด สํานวนมาดําเนินการบังคับคดีต่อไปทันทีเมื่อครบกําหนดนัด หากเงินค่าใช้จ่ายไม่พอในการบังคับคดีต่อไป ให้หมายแจ้งเจ้าหนี้ตามคําพิพากษามาวางเงิน ค่าใช้จ่ายเพิ่มเติม หากไม่มาดําเนินการให้เจ้าพนักงานบังคับคดีจัดการบังคับคดีไว้จนกว่าเจ้าหนี้ตามคําพิพากษา จะนําเงินค่าใช้จ่ายมาวาง หากเจ้าหนี้เพิกเฉยเกินกว่า 6 เดือน ให้หมายสอบถามความประสงค์ของเจ้าหนี้ตาม คําพิพากษาตามข้อ 4ข้อ ๔ ในการออกหมายให้เจ้าหนี้ตามคําพิพากษามาแถลงความประสงค์ในการบังคับคดีหรือ ดําเนินการอย่างหนึ่งอย่างใด นอกจากการให้วางเงินค่าใช้จ่ายเพียงอย่างเดียว) ให้ระบุเงื่อนไขตามมาตรา 293 แห่งประมวลกฎหมายวิธีพิจารณาความแพ่งทุกครั้ง หากเจ้าหนี้ตามคําพิพากษาเพิกเฉยไม่มาดําเนินการภายใน ระยะเวลาที่เจ้าพนักงานบังคับคดีกําหนดโดยไม่แถลงเหตุขัดข้องติดต่อกันถึง 5 ครั้ง ให้เจ้าพนักงานบังคับคดี รายงานศาลขอให้มีคําสั่งถอนการบังคับคดีทันที ให้ผู้อํานวยการสํานักงานบังคับคดีกํากับดูแลการปฏิบัติงานของเจ้าพนักงานบังคับคดีให้นํา สํานวนที่ไม่มีความเคลื่อนไหวติดต่อกันนานกว่า 3 เดือน มาดําเนินการตามวรรคหนึ่งโดยเคร่งครัดข้อ ๕ ในกรณีที่ลูกหนี้ตามคําพิพากษาหรือบุคคลภายนอกนําเงินมาวางชําระหนี้ตามคําพิพากษา โดยประสงค์ให้ถอนการบังคับคดี หากมีเจ้าหนี้ผู้ขอเฉลี่ยตามมาตรา 326 ซึ่งศาลมีคําสั่งอนุญาตแล้ว ให้เจ้าพนักงาน บังคับคดีแจ้งให้ผู้วางชําระหนี้ทราบว่าการวางชําระหนี้นั้นต้องวางให้ครบจํานวนหนี้ของเจ้าหนี้ตามคําพิพากษา และเจ้าหนี้ผู้ขอเฉลี่ยดังกล่าวทุกราย พร้อมค่าธรรมเนียมยึดหรืออายัดเงินหรืออายัดทรัพย์สินแล้วไม่มีการขาย หรือจําหน่ายและค่าใช้จ่าย (ถ้ามี) เมื่อวางชําระครบถ้วนแล้ว เจ้าพนักงานบังคับคดีจึงจะถอนการบังคับคดีได้ เว้นแต่ มีผู้ร้องขอที่ได้รับอนุญาตจากศาลตามมาตรา 324 ด้วย เจ้าพนักงานบังคับคดีต้องดําเนินการตาม มาตรา 327 แห่งประมวลกฎหมายวิธีพิจารณาความแพ่งก่อนข้อ ๖ ในกรณีที่เจ้าหนี้ตามคําพิพากษาแถลงต่อเจ้าพนักงานบังคับคดีขอถอนการยึด ถอนการอายัด หรือถอนการบังคับคดี กับทรัพย์หรือสิทธิเรียกร้องรายการใด ให้เจ้าพนักงานบังคับคดีจัดการให้เจ้าหนี้ตาม คําพิพากษาระบุเหตุผลและความประสงค์ว่ายังจะบังคับคดีต่อไป หรือสละสิทธิในการบังคับคดี เพื่อให้ทราบถึง สิทธิในอนาคตของเจ้าหนี้ตามคําพิพากษาดังกล่าว และลดข้อโต้แย้งที่อาจเกิดขึ้นในภายหน้า ข้อ ๗ เมื่อถอนการยืดหรือถอนการบังคับคดีแล้ว ให้คืนต้นฉบับเอกสารสิทธิของทรัพย์ที่ถอนให้แก่ ผู้นําส่ง เว้นแต่ ศาลจะมีคําสั่งเป็นอย่างอื่นข้อ ๘ ในกรณีที่ศาลมีคําสั่งให้เพิกถอนกระบวนการบังคับคดีหรือการขายทอดตลาดทรัพย์สินของ เจ้าพนักงานบังคับคดี ให้เจ้าพนักงานบังคับคดีเจ้าของเรื่องรายงานคําสั่งศาลพร้อมสําเนาคําสั่งเสนอต่อ ผู้บังคับบัญชาตามลําดับชั้นเพื่อเสนอต่ออธิบดี หรือรองอธิบดีผู้ได้รับมอบหมายภายใน 15 วันนับแต่ทราบ คําสั่งข้อ ๙ ให้เจ้าพนักงานพิทักษ์ทรัพย์ ถือปฏิบัติโดยอนุโลม คําสั่งกรมบังคับคดี หรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ ทั้งนี้ ให้ถือปฏิบัติตั้งแต่วันที่พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560 มีผลใช้บังคับ เป็นต้นไปผู้มีอํานาจลงนาม - สั่ง ณ วันที่ 1 กันยายน พ.ศ. 2560 (ลงชื่อ) รื่นวดี สุวรรณมงคล (นางสาวนวดี สุวรรณมงคล) อธิบดีกรมบังคับคดี